Fifth Harmony

Fifth Harmony (նախկինում հայտնի է եղել LYLAS և 1432), ամերիկյան խումբ, որը ձևավորվել է 2012 թվականին The X Factor հեռուստանախագծի երկրորդ եթերաշրջանում։ Խմբի անդամներն են Դայնա Ջեյն Հանսենը, Էլլի Բրուկը, Լորեն Հուրեգին, Քամիլա Քաբեյոն և Նորմանի Կորդեյը։ The X Factor-ի եզրափակչում երրորդ հորիզոնականը զբաղեցնելուց հետո, 2013 թվականին խումբը ստորագրում է պայմանագիր Սայմոն Քաուելի Syco Music ձայնագրման լեյբլի հետ, ինչպես նաև Epic Records-ի։ Խումբը համաշխարհային ճանաչման է հասնում 2014 թվականին, երբ թողարկում է իր «Boss» և «Sledgehammer» սինգլները։ 2015 թվականի փետրվարին խումբը թողարկել է իր դեբյուտային՝ «Reflection» ստուդիական ալբոմը, որը զբաղեցնում է 5-րդ հորիզոնականը Billboard 200 ալբոմների հիթ շքերթում։ «Reflection» ալբոմի «Worth It» (Քիդ Ինկի մասնակցությամբ) սինգլը դարձել է հիթ և զբաղեցրել է 12-րդ հորիզոնականը Billboard Hot 100 հիթ շքերթում։ 2016 թվականին խումբը թողարկեց «Work from Home» (Ty Dolla Sign-ի մասնակցությամբ) երգը, որը նույնպես հիթ դարձավ։ 2016 թվականի դեկտեմբերին Քամիլա Քաբեյոն հայտարարեց խմբի կազմից դուրս գալու իր որոշման մասին։

Խմբի անդամներ 
 Դայնա Ջեյն Հանսեն (, ծնվ. 1997 թ. հունիսի 22, Սանտա Անա, Կալիֆորնիա, ԱՄՆ), խմբի ամենաերիտասարդ անդամն է։ Նա ծնվել է Գորդոն և Մալիկա Հանսենների ընտանիքում և մեկն է ընտանիքի 6 երեխաներից։ Նա ունի տոնգական և պոլինեզյական արմատներ։
 Էլլի Բրուկ (, ծնվ. 1993 թ. հուլիսի 7, Սան Անտոնիո, Տեխաս, ԱՄՆ)
 Լորեն Հուրեգի (, ծնվ. 1996 թ. հունիսի 27, Մայամի, Ֆլորիդա, ԱՄՆ) 
 Նորմանի Կորդեյ (, ծնվ. 1996 թ. մայիսի 31, Ատլանտա, Ջորջիա, ԱՄՆ)

Նախկին անդամներ 
 Քամիլա Քաբեյո (, ծնվ. 1997 թ. մարտի 3, Կուբա)

Սկավառակագրություն

Ստուդիական ալբոմներ 
 «Reflection» (2015)
 «7/27» (2016)

Ծանոթագրություններ

Արտաքին հղումներ 
 Պաշտոնական կայք

Ամերիկյան երաժշտական խմբեր
2012 հիմնադրված երաժշտական խմբեր